paragraph_text: Dryosaurus ("gušter-hrast", Grčki δρυο/dryo - "hrast" i σαυρος/sauros - "gušter"; naziv je dobio prema obliku obraznih zuba, koji nalikuju listovima hrasta) bio je rod Ornithopoda čije su vrste živjele tijekom razdoblja kasne jure, prije 155 do 145 milijuna godina. Pripadao je iguanodontima, a u početku je klasificiran kao hipsilofodont. Njegovi ostaci pronađeni su na zapadu Sjedinjenih Američkih Država, a prvi put pronađen je u kasnom 19. stoljeću. Jedina poznata vrsta je Dryosaurus altus, ali Valdosaurus canaliculatus (Engleska) i Dysalotosaurus lettowvorbecki (Tanzanija) u prošlosti su se smatrali vrstama ovog roda.Galton, P.M., 1977. "The Upper Jurassic dinosaur Dryosaurus and a Laurasia-Gondwana connection in the Upper Jurassic", Nature 268(5617): str. 230. - 232.